User:Shartthe/sandbox

செம்பாவாங் வெந்நீருற்று (1) எங்கே அமைந்துள்ளது? செம்பாவாங் வெந்நீருற்று செம்பாவாங் சாலை, கம்பாஸ் அவென்யூ ஆகிய சாலைகளின் சந்திப்பில் அமைந்துள்ளது. செம்பாவாங் ஆகாயத்தளம் இவ்விடத்தை ஆங்கிரமித்திருந்தாலும் அது ஒவ்வொரு நாளும் காலை ஏழு மணி முதல் இரவு ஏழு மணி பொது மக்களின் பயன்பாட்டுக்குத் திறந்திருக்கும். (2) வரலாற்றுப் பின்னணி என்ன? தற்போது வெந்நீரூற்று இருக்கும் இடத்தில் அன்னாசிப்பழத்தோட்டம் இருந்தது. அதன் உரிமையாளரான திரு சியா எங் கியோங்(Seah Eng Keong) இவ்வெந்நீரூற்றைக் கண்டுபிடித்தார். இவ்வெந்நீரூற்று அருகே அமைநிதருந்த கிராமம் ‘வெந்நீரூற்று கம்பம்’ (Kampong Ayer Panas) என மலாய் மொழியில் வழங்கப்பட்டது. இவ்வெந்நீரூற்று பல காரணங்களுக்காகக் கிராமவாசிகளிடையே பிரபலமடைந்தது. வெந்நீரூற்று நீரில் குளிப்பதாலும் நீரை உட்கொள்வதாலும் நோய்கள் குணமாகும் எனக் கிராமத்தினர் நம்பினார்கள். வெந்நீரூற்றின் அருமையை உணர்ந்த திரு சியா அதன் மாதிரியை இலண்டன் ஆய்வுக்கூடத்துக்கு பரிசோதனைக்கு அனுப்பி வைத்தார். ஆய்வின் முடிவில் நீர் மருத்துவத்தன்மை மிக்கது என்பதும் பருக்கக்கூடியத்தரம் நிறைந்தது என்பதும் நிரூபிக்கப்பட்டது. திரு சியா நீரை கண்ணாடிப் போத்தல்களில் அடைத்து ‘சொம்பூன்’ (Zombun) என்ற பெயரில் விற்பனைக்கு விட்டார். 1922-ஆம் ஆண்டில் பிரபல சுவைநீர் தயாரிப்பாளரான ஃபிரேசர் என்ட் நீவ் (Fraser & Neave) வெந்நீரூற்று இருந்த இடத்தை திரு சியாவிடமிருந்து வாங்கியது. அங்கேயே நீரை போத்தலில் அடைத்து விற்கும் தொழிற்சாலையையும் அமைத்தது. அவர்கள் விற்பனை செய்த நீருக்கு ‘சிலேத்தாரீஸ்’ (Sletaris) எனப் பெயரிட்டனர். ஜப்பானிய ஆட்சிக்காலத்தின்போது ஜப்பானிய வீரர்கள் உடல்நல குளியலுக்காக (Spa) இத்தளத்தைப் பயன்படுத்தினர். (3) வெந்நீரூற்று நீரின் தன்மைகள் யாவை? 2002-ஆம் ஆண்டில் வெந்நீரூற்று நீர் சோதனைக்கு உட்படுத்தப்பட்டது. அப்போது நீரில் குழாய் நீரைவிட வெந்நீரூற்று நீரில் அதிகளவு பாசிகமும் (Chloride), மும்மடங்கு கந்தகமும் (Sulphide) நிறைந்துள்ளது. இவ்வூற்று நீர் வாத நோயையும் பல்வகை தோல் நோய்களையும் குணப்படுத்த வல்லது என நம்பப்படுகிறது; ஆய்வுகளின்மூலம் நிரூபிக்கப்படவில்லை. ஆனால், நீரின் வெம்மையால் தசையிறுக்கம் குறையும். (4) வெந்நீரூற்றுக்கான நீர் எங்கிருந்து வருகிறது? நன்யாங் தொழில்நுட்பப் பல்கலைக்கழக ஆராய்ச்சியாளர்கள் வெந்நீரூற்றுக்கான நீர் எங்கிருந்து வருகிறது என்பதை அறிய மேற்கொண்ட ஆய்வில் பல உண்மைகள் வெளிவந்தன. புக்கிட் தீமாவின் மேட்டுப்பகுதியிலிருந்து கருங்கல் பாறைகளின் இடுக்குகளின் வழியாக நிமிடத்துக்கு நூற்றைம்பது வேகத்தில் நீர் வெளியாகிறது. பூமிக்கடியிலுள்ள வெப்பத்தால் நூற்றைம்பது பாகை சூடேறும் நீர் கருங்கல் இடுக்களிலிருந்து பூமி மட்டுத்துக்கு மேல் வெளிப்படும்போது சூடு தனிந்து எழுபது பாகையாக இருக்கிறது. (5) எத்தகைய மேம்பாட்டுத் திட்டங்கள் மேற்கொள்ளப்படுகின்றன? செம்பாவாங் ஆகாயத்தள மேம்பாட்டுக்காக வெந்நீரூற்று பொது மக்களின் பயன்பாட்டுக்கு நிரந்தரமாக மூடப்படும் என்ற அறிவிப்பால் அதிர்ச்சியும் மனக்கலக்கமும் அடைந்த பொது மக்கள் தங்களின் எண்ணங்களை தற்காப்பு அமைச்சுக்குத் தெரிவித்தனர். அவர்களின் கோரிக்கைக்குச் செவி சாய்த்த தற்காப்பு அமைச்சு வெந்நீரூற்றைச் சுற்றி வேலி அமைத்தது. பொது மக்கள் எளிதில் வெந்நீரூற்றுக்குச் சென்றுவர நடைபாதையையும் வடிகால் வசதிகளையும் செய்து தந்தது. அண்மையில் ‘பொது இடங்களை மேம்படுத்தும் திட்டங்கள்’ என்னும் போட்டியில் திரு லீ வெயி சென்னும்(Lee Wei Sen) குமாரி இங் சியூ மன்னும் (Ng Siew Mun) முன்வைத்த ஆலோசனைகள் விரைவில் செயல்படுத்தப்படவிருக்கிறது. மரத்தாலான பல அளவிலான நீர்த்தொட்டிகளை அமைப்பதே அவ்வாலோசனையாகும். செம்பாவாங் குழுத்தொகுதியின் டாக்டர் லிம் வீ கியாக் இவ்வெந்நீரூற்று தேசிய வெந்நீரூற்று பூங்காவாக மாற்றி அமைககும் திட்டம் உள்ளதாக உறுதி கூறியுள்ளார். தேசிய மேம்பாட்டு அமைச்சின் மூத்த அமைச்சரான திரு டெஸ்மன் லீ இவ்விடத்தை மேம்படுத்தப்பட்டாலும் அதன் நாட்டுப்புறத்தன்மை கட்டிக்காக்கப்படும் என்று கூறியுள்ளார். தழுவல்: http://www.straitstimes.com/singapore/8-things-to-know-about-the-sembawang-hot-spring படைப்பாளர்: பாலச்சந்ததிரா சரத் உயர்நிலை 2 விரைவுநிலை செம்பாவாங் உயர்நிலைப்பள்ளி